**UPUTE ZA RODITELJE I UČENIKE**

Važno je da roditelji budu na vrijeme upoznati s ovim uputama. Telefonom ili na drugi primjeren način ustanova obavještava roditelje o sljedećem:

• da ne dolaze u pratnji djeteta/učenika ako imaju simptome zarazne bolesti (npr. povišena

tjelesna temperatura, kašalj, poteškoće u disanju, poremećaj osjeta njuha i okusa,

grlobolja, proljev, povraćanje), ako im je izrečena mjera samoizolacije ili ako imaju saznanja

da su zaraženi s COVID-19,

• da ne dovode dijete/učenika u ustanovu ukoliko:

- ima simptome zarazne bolesti (npr. povišena tjelesna temperatura, kašalj,

poteškoće u disanju, poremećaj osjeta njuha i okusa, grlobolja, proljev, povraćanje)

- ima izrečenu mjeru samoizolacije

- imaju saznanja da je zaraženo s COVID-19.

**U svim objektima važno je provoditi i poštovati opće mjere sprječavanja širenja zaraze.**

**Organizacija rada s djecom/učenicima.**

Boravak u školama preporučljivo je organizirati na sljedeći način:

**• u odgojno-obrazovni rad neophodno je uključiti svu djecu/učenike**

Rad ustanove neophodno je organizirati na način da se osigura koliko je moguće socijalno distanciranje (fizički razmak).

Neophodno je poticati fizički razmak, kao i pojačanu osobnu higijenu djece/učenika. Ipak, treba očekivati da će kod djece mlađe dobi (niži razredi osnovne škole) biti određenih odstupanja u provedbi uslijed specifičnosti i potreba pojedinih odgojno-obrazovnih procesa, njege djeteta te razvojnih značajki pojedinih dobi kao što su:

− istraživanje prostora i predmeta koji okružuju dijete (u određenoj dobi stavljanje u usta

ruku i predmeta),

− znatiželja u odnosu na druge osobe/drugu djecu,

− motorička nespretnost i nedoraslost,

− potreba za kretanjem.

Koliko god je to moguće, neophodno **je smanjiti fizički kontakt** (bliski kontakt):

- djece/učenika i učitelja/nastavnika iz jedne odgojno-obrazovne skupine/razrednog odjela s djecom/učenicima i /nastavnicima drugih skupina/razrednih odjela

- roditelja djece/učenika i djelatnika ustanove

- kod putovanja u/iz ustanove

- prilikom ulaska i izlaska iz ustanove

- tijekom cjelokupnog boravka u ustanovi.

Svaka odgojno-obrazovna skupina/razredni odjel boravi u jednoj prostoriji (učenici ne mijenjaju učionicu niti u predmetnoj nastavi).

Nastava ne počinje i ne završava u isto vrijeme ( izraditi će se protokol početka i završetka nastave, kao i odmora ) kako bi se osiguralo izbjegavanje fizičkog kontakta djece i učenika iz različitih odgojno-obrazovnih skupina/razrednih odjela.

**Početak nastave i boravak u školi**

Razredna nastava počinje u 7:55, predmetna u 8:00. Učenici u školu dolaze 5 minuta prije nastave, nema zadržavanja u školskom dvorištu. Učenici pri ulasku u školu koriste različite ulaze (razredna nastava ulaz iza škole, predmetna – osmi razred kroz učionicu kemije i biologije, ostali razredi kroz glavni ulaz). Razredi imaju svoje učionice koje se ne mijenjaju odnosno jedan razredni odjel boravi u jednoj učionici tijekom cijelog nastavnog dana (5- informatika, 6 – matematika, 7 – hrvatski, osmi biologija). Učenici ne napuštaju učionice tijekom malog odmora, veliki odmor organiziran je prema skupinama. 1. i 3. razred, 2. i 4. razred nakon prvog i drugog sata, predmetna nastava nakon trećeg i četvrtog sata. Tijekom odmora učenici mogu boraviti na otvorenom ali uz pridržavanje mjera fizičkog razmaka.

Učenici iz Babinog Polja odmah po završetku nastave napuštaju školu.

**Nošenje maski**

Učenici od 5. razreda OŠ nadalje, učitelji predmetne nastave/nastavnici te stručni suradnici,

ako se radi o ustanovi u kojoj je razmak u učionicama između učenika manji od 1,5 m,

moraju nositi maske; učenici i nastavnici srednjih škola ako se radi o ustanovi u kojoj je

razmak u učionicama između učenika manji od približno 2 m, moraju nositi maske;

Učenici do četvrtog razreda osnovne škole (uključujući četvrti razred), kao i učenici s teškoćama u razvoju koji svladavaju posebne programe, ne nose zaštitne maske.

**Maske su obavezne u sljedećim situacijama**

1. medicinske maske i viziri su potrebni odgojiteljima/učiteljima/nastavnicima samo ako

dijete/učenik razvije znakove bolesti tijekom boravka u ustanovi, dok je oboljelom

djetetu/učeniku potrebno osigurati masku (ako narušeno zdravstveno stanje

djeteta/učenika omogućuje nošenje maske). U tom slučaju se to dijete/učenik/ izolira u

zasebnoj prostoriji dok po njega ne dođe roditelj/staratelj, a odgojitelj/učitelj/nastavnik

koji nadzire dijete/učenika treba koristiti vizir, masku i jednokratnu pregaču.

1. kod potrebe za intimnom njegom djeteta/učenika

2. učenicima od 5. razreda OŠ nadalje, učiteljima predmetne nastave/nastavnicima te

stručnim suradnicima, ako se radi o ustanovi u kojoj je razmak u učionicama između svih

osoba (učenika, nastavnika i dr.) manji od 1,5 m\* 4. učiteljima ostalih predmeta u razrednoj nastavi

5. odgojiteljima/učiteljima/nastavnicima i svim drugim djelatnicima škole kod prolaska

hodnikom i sl.

6. učiteljima predmetne nastave/nastavnicima te stručnim suradnicima i drugim djelatnicima

škole u vrijeme kontakata s odraslim osobama.

**Higijena**

**Ruke**

Učenicima će se omogućit rutina redovitog pranja ruku tekućom vodom i sapunom. Ruke se peru prije ulaska u svoju skupinu/učionicu, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje ruku treba koristiti tekuću vodu i sapun. Upotrebu dezinficijensa kod učenika svakako treba nastojati ograničiti na dezinfekciju kod ulaska u školu te se nikako ne treba primijeniti više od dva-tri puta dnevno za učenike od 1.-4. razreda osnovne škole.

Sredstvo za dezinfekciju treba u količini od 1 do 2 ml nanijeti na suhe i čiste dlanove (obično jedan potisak, ili prema uputama proizvođača).

Dlanove i područje između prstiju treba protrljati dok se ne osuše, a sredstvo nije potrebno isprati. Djecu/učenike treba učiti i podsjećati da ne dodiruju usta, nos, oči i lice te da ne stavljaju ruke i predmete u usta; u skladu s njihovom razvojnom dobi.

**Korištenje toaleta** organizirati će se na način da se jasno odredi i na vratima naznači

maksimalan broj korisnika, označi mjesto za red (po mogućnosti vani), put kretanja i

dostupne umivaonike (poštujući fizički razmak); važno je da se pojedino dijete/učenik drži

na udaljenosti koliko je moguće većoj od druge djece/učenika (primjerice, ako je toalet

manje površine dijete može pričekati izvan toaleta da drugo dijete izađe); također je

potrebno poticati djecu/učenike na redovito pranje ruku tekućom vodom i sapunom nakon

korištenja toaleta.

**Kihanje i kašljanje**

Djecu/učenike treba poticati da kada kašlju i kišu prekriju usta i nos laktom ili papirnatom

maramicom koju poslije trebaju baciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju

**Dolazak u ustanovu - roditelji**

U ustanovu može ući roditelj ili druga osoba u pratnji, kada dovodi i odvodi dijete s teškoćama, posebno ako zdravstveno stanje djeteta/učenika to zahtjeva te ako dijete/učenik s teškoćama u razvoju nema osiguranu podršku pomoćnika u nastavi ili stručnog komunikacijskog posrednika koji umjesto roditelja uvodi dijete/učenika u ustanovu. Roditelj ili druga osoba u pratnji dovodi dijete do garderobe pred prostorijom u kojoj dijete boravi. Roditelj ili druga osoba u pratnji djeteta ulazi na način da održava razmak od najmanje 1,5 m a po mogućnosti 2 m u odnosu na sve druge osobe, dezinficira ruke na ulazu te izbjegava zadržavanje i grupiranje u ustanovi. Malo duže zadržavanje (oko 15 minuta) moguće je samo kod prilagodbe djeteta na novu sredinu na početku uključivanja u ustanovu. Međusobni razmak ne trebaju držati osobe iz istog kućanstva. U pratnji djeteta/učenika uvijek je samo jedna odrasla osoba. Roditelj ili druga osoba u pratnji djeteta/učenika obavezno u ustanovi nosi masku te bez maske ne može ući u ustanovu već dijete/učenika preuzima djelatnik ispred ulaza u ustanovu.

Roditelji su dužni izmjeriti tjelesnu temperaturu djetetu svaki dan prije dolaska u ustanovu te u slučaju povišene tjelesne temperature ne smiju dovoditi dijete u ustanovu, već se javljaju

ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta. Učenici starije dobi sami mjere temperaturu. Učenici viših razreda a posebno punoljetni učenici mogu samostalno mjeriti tjelesnu temperaturu i o tome vode evidenciju.

Djeci rane i predškolske dobi, učenicima od 1. do 4. razreda OŠ, kao i učenicima s teškoćama u razvoju koji svladavaju posebne programe preporuka je da svaki dan prije odlaska u ustanovu roditelj u djetetovu bilježnicu upiše vrijednost izmjerene temperature kod djeteta. Bilježnicu roditelj/dijete donosi sa sobom u ustanovu, a odgojitelj/učitelj svakodnevno provjerava. Kod sumnje na povišenu tjelesnu temperaturu te kod pojave akutnih simptoma zarazne bolesti (npr. kašalj, poteškoće u disanju, poremećaj osjeta njuha i okusa, proljev, povraćanje) neophodno je djetetu u školi izmjeriti tjelesnu temperaturu. Ako djeca/učenici razviju simptome COVID-19 tijekom boravka u ustanovi, odgojitelji/učitelji odmah obavještavaju roditelje/staratelja, koji u najkraćem roku trebaju doći po dijete.   
Znakovi koji upućuju na moguću zarazu COVID-19:

• povišena tjelesna temperatura (po pazuhom > 37,2)

• simptomi respiratorne bolesti - kašalj, poteškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno kod manje djece).

Djeca/učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

**Postupanje u slučaju sumnje na zarazu**

Kod pojave navedenih znakova bolesti dijete/učenik ili djelatnik ostaje kod kuće, javlja se najprije telefonom izabranom liječniku obiteljske medicine, odnosno pedijatru koji odlučuje o testiranju prema liječničkoj indikaciji. O navedenom roditelj ili djelatnik telefonom obavještava ustanovu. Ako se znakovi bolesti jave tijekom boravka u ustanovi, odmah treba pozvati roditelja te dijete/učenika izolirati u prikladnoj prostoriji do dolaska roditelja. Oboljeli djelatnik odmah napušta ustanovu.

Ravnatelj odmah javlja nadležnom epidemiologu/školskom liječniku:

• svako grupiranje osoba sa sumnjom na COVID-19 (dva i više djelatnika i/ili

djece/učenika sa sumnjom iz iste sobe/učionice/hodnika i sl.)\* kao što se to radi i u

slučaju drugih zaraznih bolesti koje se obavezno prijavljuju u Republici Hrvatskoj, a

prema Listi zaraznih bolesti čije je sprečavanje i suzbijanje od interesa za Republiku

Hrvatsku

• svaku pojedinačnu potvrđenu infekciju COVID-19 koju djelatnik, odnosno roditelj

imaju obavezu žurno javiti ravnatelju ustanove.

Kod pojedinačnog slučaja pojave simptoma koji mogu upućivati na zarazu COVID-19, odgojnoobrazovna skupina/razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti\* postupa sukladno mišljenju liječnika.

Kada se kod djeteta/učenika ili djelatnika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

**Prijevoz učenika**

U javnom prijevozu učenici se trebaju pridržavati mjera propisanih za javni prijevoz (nošenje

maske u javnom prijevozu i održavanje fizičke distance) koje se mogu pronaći na poveznici:

https://www.hzjz.hr/wp-content/uploads/2020/03/Preporuke-za-rad-u-djelatnosti-prijevozaputnika-autobusima-tijekom-epidemije-koronavirusa-COVID-19.pdf

Škola je od autoprijevoznika zatražila organiziranje prijevoza učenika i postupanje u skladu s navedenim uputama koje su proslijeđene Osnivaču.

**Do daljnjeg su zabranjeni svi posjeti ustanovama**